ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતમાં સક્રિય કેસની ઓછી સંખ્યાનું વલણ એકધારું જળવાઇ રહ્યું
સતત ત્રીજા દિવસે સક્રિય કેસોની સંખ્યા 8 લાખ કરતાં ઓછી નોંધાઇ
સળંગ ચોથા દિવસે રાષ્ટ્રીય પોઝિટીવિટી દર 8%થી નીચે ટકી રહ્યો
કોવિડ-19 સામેની લડાઇમાં ભારતે વધુ એક સીમાચિહ્ન પાર કર્યું છે. રાષ્ટ્રીય સંચિત પોઝિટીવિટી દર 8%ની નીચે સરકી ગયો છે. આ વલણ સળંગ ચાર દિવસથી જળવાઇ રહ્યું છે. સંચિત પોઝિટીવિટી દર હાલમાં 7.94% થઇ ગયો છે અને તેમાં સતત ઘટાડો નોંધાઇ રહ્યો છે.
દેશભરમાં સઘન પરીક્ષણોના ઉચ્ચ સ્તરના કારણે આ પરિણામો પ્રાપ્ત થઇ શક્યાં છે. આજે દેશમાં કુલ પરીક્ષણોની સંખ્યા 9.5 કરોડનો આંકડો ઓળંગી ગઇ છે.
પુરાવાઓ દર્શાવે છે કે, ટકાઉક્ષમ ધોરણે મોટી સંખ્યામાં પરીક્ષણોના કારણે દેશમાં પોઝિટીવિટી દર ઘટાડવામાં મદદ મળી છે. સંચિત પોઝિટીવિટી દરમાં થયેલા ઘટાડાઓએ દર્શાવ્યું છે કે, ચેપના સંક્રમણને અસરકારક રીતે નિયંત્રણમાં લઇ શકાયું છે.
તમામ પ્રદેશમાં મોટી સંખ્યામાં થઇ રહેલા પરીક્ષણોના કારણે પોઝિટીવ કેસની વહેલી ઓળખ, અસરકારક સર્વેલન્સ અને ટ્રેસિંગ દ્વારા તાત્કાલિક ટ્રેકિંગ અને પોઝિટીવ કેસને ઘર/સુવિધાઓમાં તેમજ ગંભીર સ્થિતિ ધરાવતા દર્દીઓને હોસ્પિટલમાં સમયસર તેમજ અસરકારક સારવાર આપવાનું શક્ય બન્યું છે. આ પગલાંના કારણે તબક્કાવાર મૃત્યુદરમાં ઘટાડો થયો છે.
ઓક્ટોબરમાં ત્રીજા અઠવાડિયામાં સરેરાશ દૈનિક પોઝિટીવિટી દર 6.13% નોંધાયો છે. કેન્દ્ર સરકાર દ્વારા તૈયાર કરવામાં આવેલી ટેસ્ટ, ટ્રેક, ટ્રેસ, ટ્રીટ અને ટેકનોલોજી વ્યૂહનીતિના રાજ્યો/ કેન્દ્ર શાસિત પ્રદેશો દ્વારા સફળતાપૂર્વક અસરકારક અમલના કારણે આ પરિણામો પ્રાપ્ત થઇ શક્યાં છે.
ભારતમાં સક્રિય કેસમાં સતત ઘટાડો નોંધાઇ રહ્યો છે અને આ વલણ એકધારું જળવાઇ રહ્યું છે. લગભગ દોઢ મહિના પછી સળંગ ત્રીજા દિવસે સક્રિય કેસનું ભારણ 8 લાખ કરતાં નીચે નોંધાયું છે અને તેમાં પ્રગતિપૂર્વક ઘટાડો થઇ રહ્યો છે.
આજે ભારતમાં સક્રિય કેસનું ભારણ ઘટીને 7,72,055 થઇ ગયું છે.
હાલમાં, દેશમાં કુલ નોંધાયેલા પોઝિટીવ કેસમાંથી સક્રિય કેસની ટકાવારી માત્ર 10.23% છે.
કુલ સાજા થઇ ગયેલા કેસની સંખ્યા વધીને 66 લાખ નો આંકડો ઓળંગી ગઇ છે જેના કારણે સક્રિય કેસના સંદર્ભમાં તેનો તફાવત પણ વધી ગયો છે.
છેલ્લા 24 કલાકમાં દેશમાં 66,399 દર્દીઓ સાજા થતા તેમને રજા આપવામાં આવી છે જ્યારે નવા 55,722 કેસ પોઝિટીવ નોંધાયા હોવાની પુષ્ટિ થઇ છે. રાષ્ટ્રીય સાજા થવાનો દર વધીને 88.26% સુધી પહોંચી ગયો છે.
નવા સાજા થયેલા કેસમાંથી 79% દર્દીઓ 10 રાજ્યો/ કેન્દ્ર શાસિત પ્રદેશો એટલે કે, મહારાષ્ટ્ર, કેરળ, કર્ણાટક, તમિલનાડુ, આંધ્રપ્રદેશ, ઉત્તરપ્રદેશ, પશ્ચિમ બંગાળ, દિલ્હી, ઓડિશા અને છત્તીસગઢમાંથી છે.
માત્ર મહારાષ્ટ્રમાં જ સૌથી વધારે એટલે કે 11,000થી વધુ દર્દીઓ એક જ દિવસમાં સાજા થયા છે જ્યારે ત્યારબાદ કેરળ અને કર્ણાટકમાં દૈનિક ધોરણે દર્દીઓ સાજા થવાનો આંકડો 8,000 કરતાં વધારે નોંધાયો છે.
છેલ્લા 24 કલાકમાં નવા પુષ્ટિ થયેલા પોઝિટીવ કેસની સંખ્યા 55,722 છે.
નવા નોંધાયેલા કેસમાંથી 81% દર્દીઓ 10 રાજ્યો અને કેન્દ્ર શાસિત પ્રદેશોમાંથી છે. 9,000 કરતાં વધારે નવા કેસની સંખ્યા સાથે મહારાષ્ટ્ર સર્વાધિક નવા કેસ ધરાવતું રાજ્ય છે જ્યારે ત્યારબાદ 7,000થી વધુ નવા કેસ સાથે કેરળ અને કર્ણાટક છે.
છેલ્લા 24 કલાકમાં દેશમાં વધુ 579 દર્દીએ જીવ ગુમાવ્યો છે. 90 દિવસ પછી દૈનિક મૃત્યુ પામનારા દર્દીઓની સંખ્યા 600 કરતાં ઓછી નોંધાઇ છે.
આમાંથી, લગભગ 83% દર્દી 10 રાજ્યો/ કેન્દ્ર શાસિત પ્રદેશોમાંથી હતા.
નવા મૃત્યુ પામેલામાં 25%થી વધારે દર્દીઓ  માત્ર મહારાષ્ટ્રના હતા.
SD/GP/BT
સોશિયલ મીડિયા પર અમને ફોલો કરો:
(
મંત્રીમંડળ
મંત્રીમંડળે ભારત અને ભૂટાન વચ્ચે પર્યાવરણનાં ક્ષેત્રમાં સાથસહકાર સ્થાપિત કરવા એમઓયુને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રી મંડળની બેઠકે ભારત અને ભૂટાનની શાહી સરકાર વચ્ચે પર્યાવરણના ક્ષેત્રમાં સાથસહકાર પર સમજૂતીકરાર ને મંજૂરી આપી દીધી છે.
વિગતઃ
સમજૂતીકરાર પર્યાવરણના સંરક્ષણ અને સમાનતા, પારસ્પરિક સહકાર અને એકબીજાના લાભ પર આધારિત કુદરતી સંસાધનોના મેનેજમેન્ટના ક્ષેત્રમાં બંને દેશો વચ્ચે ગાઢ અને લાંબા ગાળાના સાથસહકારના સંબંધો સ્થાપિત કરવા અને એને પ્રોત્સાહન આપવા સક્ષમ બનાવશે., જેમાં દરેક દેશમાં લાગુ કાયદા અને કાયદેસર જોગવાઈને ધ્યાનમાં લેવામાં આવશે.
બંને પક્ષોના દ્વિપક્ષીય હિત અને પારસ્પરિક સંમતિની પ્રાથમિકતાઓને ધ્યાનમાં રાખીને સમજૂતીકરારમાં પર્યાવરણના નીચેના ક્ષેત્રોનો વિચાર કરવામાં આવ્યો છે:
• હવા;
• કચરો;
• રાસાયણિક પદાર્થોનો નિકાલ;
• આબોહવામાં પરિવર્તન;
• સંયુક્તપણે નિર્ણય લેવા એવા અન્ય કોઈ પણ ક્ષેત્રો.
આ સમજૂતીકરાર જે તારીખે હસ્તાક્ષર થશે એ તારીખથી અમલમાં આવશે અને 10 વર્ષના ગાળા માટે લાગુ રહેશે. બંને દેશો સમજૂતીકરારના ઉદ્દેશો પૂર્ણ કરવાના ઉદ્દેશ સાથે સાથસહકારની કામગીરીઓ સ્થાપિત કરવા બંને પક્ષોની સંશોધન સંસ્થાઓ અને તમામ સ્તરે સંસ્થાઓ, ખાનગી કંપનીઓ, સરકારી સંસ્થાઓને પ્રોત્સાહન આપવાનો આશય ધરાવે છે. બંને દેશો પ્રવૃત્તિઓની પ્રગતિની સમીક્ષા કરવા અને એનું વિશ્લેષણ કરવા સંયુક્ત કાર્યકારી જૂથ/દ્વિપક્ષીય બેઠકો યોજવાનો ઇરાદો પણ ધરાવે છે તથા સંબંધિત મંત્રાલયો/સંસ્થાઓને જોડાવાનું ચાલુ રાખશે, એકબીજાને પ્રગતિ અને સફળતાઓની જાણકારી આપશે.
રોજગારીના સર્જનની સંભવિતતા સહિત મુખ્ય અસરઃ
સમજૂતીકરાર  સરકારી અને ખાનગી એમ બંને ક્ષેત્રો દ્વારા અનુભવો, શ્રેષ્ઠ પદ્ધતિઓ અને ટેકનિકલ જાણકારીઓનું આદાનપ્રદાન કરશે તથા સ્થિર વિકાસમાં પ્રદાન કરશે. સમજૂતીકરાર પારસ્પિક હિતના ક્ષેત્રોમાં સંયુક્ત પ્રોજેક્ટ્સ માટે સંભવિતતા પ્રદાન કરશે. જોકે રોજગારીના નોંધપાત્ર સર્જનનો વિચાર કરવામાં આવ્યો નથી.
ખર્ચઃ
સૂચિત સમજૂતીકરાર ની નાણાકીય અસર દ્વિપક્ષીય બેઠકો/સંયુક્ત કાર્યકારી જૂથ યોજવા પૂરતી મર્યાદિત છે, જે ભારત અને ભૂટાનમાં વારાફરતી યોજાશે. જ્યારે આ બેઠકોમાં પ્રતિનિધિઓ મોકલનાર પ્રવાસનો ખર્ચ ઉઠાવશે, ત્યારે યજમાન દેશ બેઠકોનું આયોજન કરવા અને અન્ય લોજિસ્ટિક વ્યવસ્થાનો ખર્ચ ઉઠાવશે. સૂચિત સમજૂતીકરારની નાણાકીય અસર મર્યાદિત છે.
પૃષ્ઠભૂમિઃ
પ્રજાસત્તાક ભારતના પર્યાવરણ, વન અને આબોહવામાં પરિવર્તન મંત્રાલય ના કેન્દ્રીય પ્રદૂષણ નિયંત્રણ બોર્ડ  તથા ભૂટાનની શાહી સરકારના રાષ્ટ્રીય પર્યાવરણ પંચ  વચ્ચે 11 માર્ચ, 2013ના રોજ સમજૂતીકરાર થયા હતા. આ એમઓયુ 10 માર્ચ, 2016ના રોજ પૂર્ણ થયા હતા. બંને પક્ષોએ અગાઉની સમજૂતીકરારને ધ્યાનમાં રાખીને પર્યાવરણના ક્ષેત્રમાં સાથસહકાર અને જોડાણ જાળવવાનો નિર્ણય લીધો છે.
GP/DS
(
સંરક્ષણ મંત્રાલય
ભારતીય કોસ્ટ ગાર્ડ રાષ્ટ્ર સાથે કોવિડ-19 યોદ્ધાઓ પ્રત્યે આભાર વ્યક્ત કરશે
કોરોના વાયરસ ને ફેલાતો રોકવા માટે સરકારના પ્રયાસો સાથે એકજૂથતા બતાવી ભારતીય કોસ્ટ ગાર્ડે  નાવિકો, ખાસ કરીને માછીમારોના સમુદાય, બંદરો અને અન્ય એજન્સીઓને આ સંબંધે ધ્યાનમાં રાખવાની સાવધાનીઓથી અવગત કરાવવામાં અગ્રસક્રીય રૂપે વિશેષ સામુદાયિક સંપર્ક કાર્યક્રમોની જવાબદારી નિભાવી છે. ગરીબો અને પરપ્રાંતીય શ્રમિકોને તેમના સ્થળે જઇને રેશન/ ભોજનનું વિતરણ કરવામાં કોસ્ટ ગાર્ડના એકમોએ પણ સ્થાનિક વહીવટી તંત્રને સહાય કરી છે. આ ઉપરાંત, કોસ્ટ ગાર્ડ કોવિડ યોદ્ધાઓના પ્રયાસોની પ્રશંસા કરવાની સંરક્ષણ મંત્રાલય ની પહેલમાં અગ્રણી રહ્યું છે.
જહાજો પર રોશની કરીને તેમજ કોરોનાનાં દર્દીઓની સારવારમાં સંકળાયેલી હોસ્પિટલો પર પુષ્પવર્ષા કરીને ભારતીય કોસ્ટ ગાર્ડ પણ ‘ઇન્ડિયા થેન્ક્સ કોવિડ-19 વોરિયર્સ’ પહેલમાં સક્રિયરૂપે ભાગ લઇ રહ્યું છે. કોવિડ યોદ્ધાઓના પ્રયાસોને બિરદાવતા 3 મે 2020ના રોજ અંતરિયાળ વિસ્તારો અને આંદામાન નિકોબારના ટાપુ સમૂહ તેમજ લક્ષદ્વીપ અને મિનિકોય ટાપુ સમૂહ જેવા છેવાડાના વિસ્તારો સહિત દેશના સંપૂર્ણ દરિયાકાંઠા પર 25 જગ્યાએ જહાજોમાં રોશની કરવામાં આવશે. આ ઉપરાંત, કોસ્ટ ગાર્ડના હેલિકોપ્ટર પાંચ જગ્યાએ કોવિડ-19 હોસ્પિટલો પર પુષ્પવર્ષા કરશે.
કોસ્ટ ગાર્ડના કુલ 46 જહાજ અને લગભગ 10 હેલિકોપ્ટર આ પહેલમાં ભાગ લેશે. જે સ્થળોએ કોસ્ટ ગાર્ડના જહાજ અને હેલિકોપ્ટર ભાગ લેશે તેની વિગતો આ પ્રમાણે છે :
|
|
અનુક્રમ નંબર
|
|
સ્થળ
|
|
જહાજ
|
|
હેલિકોપ્ટર
|
|
01
|
|
પોરબંદર
|
|
દમણ
|
|
02
|
|
ઓખા
|
|
મુંબઇ
|
|
03
|
|
રત્નાગીરી
|
|
ગોવા
|
|
04
|
|
દહાનુ
|
|
ચેન્નઇ
|
|
05
|
|
મુરુદ
|
|
પોર્ટ બ્લેર
|
|
06
|
|
ગોવા
|
|
|
|
07
|
|
ન્યૂ મેંગલોર
|
|
|
|
08
|
|
કાવરાત્તી
|
|
|
|
09
|
|
તૂતીકોરિન
|
|
|
|
10
|
|
કન્યાકુમારી
|
|
|
|
11
|
|
ચેન્નઇ
|
|
|
|
12
|
|
કૃષ્ણાપટ્ટનમ
|
|
|
|
13
|
|
નિઝામાપટ્ટનમ
|
|
|
|
14
|
|
પુડુચેરી
|
|
|
|
15
|
|
કાકીનાડા
|
|
|
|
16
|
|
પારાદીપ
|
|
|
|
17
|
|
ગોપાલપુર/ પુરી
|
|
|
|
18
|
|
સાગર દ્વીપ
|
|
|
|
19
|
|
પોર્ટ બ્લેર
|
|
|
|
20
|
|
દિગલીપુર
|
|
|
|
21
|
|
માયાબંદર
|
|
|
|
22
|
|
હટબે
|
|
|
|
23
|
|
કેમ્પબેલ બે
|
|
કોસ્ટ ગાર્ડના જહાજ અને હેલિકોપ્ટર સમુદ્રમાં ચુસ્ત દેખરેખ રાખી રહ્યા છે અને ભારતીય ઉપમહાદ્વીપની આસપાસમાં સુરક્ષિત તેમજ સંરક્ષિત સાગર સુનિશ્ચિત કરવા માટે પ્રતિબદ્ધ છે. તે દરિયાકાંઠાની દેખરેખના રડાર નેટવર્કના માધ્યમથી આપણા દરિયાકાંઠા પર 24X7 ધોરણે ઇલેક્ટ્રોનિક દેખરેખ પણ સતત રાખે છે.
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 140 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.93 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,40,20,73,270
|
|
બાકી ઉપલબ્ધ
|
|
17,93,72,576
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 140 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.93 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 147
પ્રધાનમંત્રીનું કાર્યાલય
પ્રધાનમંત્રી આવતીકાલે નવી દિલ્હીમાં ઇસ્કોન ખાતે ગીતા આરાધના મહોત્સવમાં ભાગ લેશે
પ્રધાનમંત્રી શ્રી નરેન્દ્ર મોદીએ 26 ફેબ્રુઆરી, 2019નાં રોજ ઇસ્કોન-ગ્લોરી ઑફ ઇન્ડિયા કલ્ચરલ સેન્ટર, ઇસ્ટ ઑફ કૈલાશ, નવી દિલ્હી ખાતે ગીતા આરાધના મહોત્સવમાં ઉપસ્થિત રહેશે.
આ કાર્યક્રમમાં પ્રધાનમંત્રી વિશ્વભરનાં ઇસ્કોનનાં શ્રદ્ધાળુઓએ તૈયાર કરેલી ભગવદ ગીતાનું અનાવરણ કરશે. આ ભગવદ ગીતા 2.8 મીટરની અને 800 કિલોથી વધારે વજન ધરાવતી દુનિયાની વિશિષ્ટ ભગવદ ગીતા છે. તેમાં ટીકા સાથે ભગવદગીતાનાં મૂળ મંત્રો રહેલા છે. પ્રધાનમંત્રી તેનું અધિકૃત અનાવરણ કરવા ભગવદ ગીતાનું પાનું ફેરવશે.
પ્રધાનમંત્રી અહિં ઉપસ્થિત લોકોને સંબોધન પણ કરશે.
RP
(Visitor Counter : 114
પ્રધાનમંત્રીનું કાર્યાલય
પ્રધાનમંત્રી શ્રીએ CWG 2022માં જૂડોમાં બ્રોન્ઝ મેડલ જીતવા બદલ વિજય કુમાર યાદવને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બર્મિંગહામમાં CWG 2022માં જુડોમાં બ્રોન્ઝ મેડલ જીતવા બદલ વિજય કુમાર યાદવને અભિનંદન પાઠવ્યા છે.
એક ટ્વીટમાં, પ્રધાનમંત્રી શ્રીએ કહ્યું;
"વિજય કુમાર યાદવે CWGમાં જુડોમાં બ્રોન્ઝ મેડલ જીતીને રાષ્ટ્રને ગૌરવ અપાવ્યું છે. તેમની સફળતા ભારતમાં રમતગમતના ભવિષ્ય માટે શુભ સંકેત આપે છે. તેઓ આવનાર સમયમાં સફળતાની નવી ઊંચાઈઓ સર કરવાનું ચાલુ રાખે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રવ્યાપી મેગા સાયક્લોથોનના સહભાગીઓની પ્રશંસા કરી
પ્રધાનમંત્રી શ્રી નરેન્દ્ર મોદીએ રાષ્ટ્રવ્યાપી મેગા સાયક્લોથોન ઈવેન્ટમાં ભાગ લેનારા અને સ્વસ્થ જીવન અંગે જાગૃતિ ફેલાવનારા તમામ લોકોની પ્રશંસા કરી છે.
કેન્દ્રીય આરોગ્ય અને પરિવાર કલ્યાણ રાજ્ય મંત્રી ડૉ. ભારતી પ્રવિણ પવારના ટ્વીટના જવાબમાં, પ્રધાનમંત્રીએ કહ્યું;
"જેઓએ ભાગ લીધો અને સ્વસ્થ જીવન અંગે જાગૃતિ ફેલાવી તે બધાને અભિનંદન."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
રાષ્ટ્રપતિએ પ્રોફેસર યશપાલના નિધન પર શોક વ્યક્ત કર્યો
નવી દિલ્હી, 26-07-2017
રાષ્ટ્રપતિ શ્રી રામ નાથ કોવિંદે પ્રખ્યાત વૈજ્ઞાનિક પ્રોફેસર યશપાલના નિધન પર ઉંડો શોક વ્યક્ત કર્યો છે.
પ્રો. યશપાલના ધર્મપત્ની શ્રીમતી નિર્મલા પાલને મોકલેલા સંદેશમાં રાષ્ટ્રપતિએ કહ્યું, ‘‘મને આપના પતિ પ્રોફેસર યશપાલના નિધનના સમાચાર જાણીને ઘણું દુઃખ પહોંચ્યું છે.
જાણીતા ભારતીય વૈજ્ઞાનિક પ્રોફેસર યશપાલે વિવિધ પદો પર રહીને રાષ્ટ્રની સેવા કરી. તેઓ યોજના આયોગના પ્રમુખ પરામર્શદાતા, વિશ્વવિદ્યાલય અનુદાન આયોગના અધ્યક્ષ, વૈજ્ઞાનિક પરિષદ, ઈન્ટરનેશનલ સેન્ટર ફૉર થિયોરેટિક્લ ફિઝિક્સના સભ્ય રહ્યા હતા. તેઓ અંતરિક્ષ કિરણોના અધ્યયનમાં પોતાના યોગદાન માટે જાણીતા હતા. વિજ્ઞાન પર આધારિત ‘ટર્નિંગ પોઈન્ટ’ શીર્ષકવાળા તેમના કાર્યક્રમોએ તેમને 1990ના દશકના ખૂબ પ્રેરક વ્યક્તિત્વ બનાવી દીધા હતા. વિજ્ઞાન અને પ્રૌદ્યોગિકીના ક્ષેત્રમાં આપેલી ઉલ્લેખનીય સેવાઓ માટે પ્રોફેસર યશપાલને પદ્મભૂષણ અને પદ્મ વિભૂષણ સહિત અનેક પ્રતિષ્ઠિત સમ્માનો અર્પણ કરાયા. તેમનું નિધન આપણા દેશ અને વૈજ્ઞાનિક સમુદાય માટે અપૂરણીય ખોટ છે.
કૃપા કરીને મારી હાર્દિક સંવેદનાઓ સ્વીકારો અને તેને બાકી પરિવારના સભ્યો સુધી પહોંચાડશો. હું ઈશ્વરને પ્રાર્થના કરું છું કે તેઓ આપને અને આપના પરિવારના સભ્યોને આ અપૂરણીય ખોટ સહન કરવાની શક્તિ અને હિંમત આપે.’’
AP/J.Khunt/GP
(Visitor Counter : 98
નાણા મંત્રાલય
CGST, અમદાવાદ દક્ષિણ કમિશનરેટ દ્વારા GST કાયદા હેઠળ ધરપકડ
CGST અમદાવાદ દક્ષિણ, કમિશનરેટની પ્રિવેન્ટિવ વિંગે સ્ક્રેપના વેપારમાં રોકાયેલ M/s જયમીન એન્ટરપ્રાઈઝ સામે આઠ બિન-અસ્તિત્વ ધરાવતી કંપનીઓ દ્વારા જારી કરાયેલા ઈન્વોઈસના આધારે માલસામાનની વાસ્તવિક રસીદ વિના ITCની છેતરપિંડીથી પ્રાપ્ત કરવાના સંદર્ભમાં તપાસ શરૂ કરી છે.
2. તપાસ દરમિયાન, શ્રી જયસુખભાઈ મનુભાઈ મોડાસિયા, વય 46 વર્ષ, મેસર્સ જયમીન એન્ટરપ્રાઈઝના પ્રોપરાઈટર અને શ્રી જીજ્ઞેશ મનસુખભાઈ પટેલ, ઉંમર- 39 વર્ષ, મેસર્સ જયમીન એન્ટરપ્રાઈઝના મેનેજિંગ વ્યક્તિની અંદાજે રૂ. 40,76,75,677/-ની ઈનવોઈસીસમાં ઉલ્લેખિત પુરવઠા વગર રૂ.7,33,81,622/-ની ઇનપુટ ટેક્સ ક્રેડિટ રાખવાના મામલે 22.05.2023ના રોજ ધરપકડ કરવામાં આવી છે.
3. શ્રી જયસુખભાઈ મનુભાઈ મોડાસીયા અને શ્રી જીજ્ઞેશ મનસુખભાઈ પટેલે તેમના અન્ય સહયોગીઓ સાથે મળીને છેતરપિંડીનો માસ્ટરમાઇન્ડ પ્લાન બનાવ્યો અને માલની વાસ્તવિક રસીદ વગર ઈન્વોઈસની રસીદ અને રૂ. 7,15,41,284/- ની ઈનપુટ ટેક્સ ક્રેડિટનો ઉપયોગ તેમની GST જવાબદારી નિકાલ કરવામાં સક્રિયપણે સામેલ થયા. ખરીદી માત્ર કાગળ પર હતી અને ટ્રાન્સપોર્ટરોએ તેમના નિવેદનોમાં પુષ્ટિ કરી છે કે તેઓએ મેસર્સ જયમીન એન્ટરપ્રાઇઝને કોઈ માલ સપ્લાય કર્યો નથી અને તેમની સંમતિ વિના ઈ-વે બિલ જનરેટ કરવા માટે તેમના વાહન નંબરોનો કપટપૂર્વક ઉપયોગ કરવામાં આવ્યો હતો. શ્રી જયસુખભાઈ મનુભાઈ મોડાસીયા અને શ્રી જીજ્ઞેશ મનસુખભાઈ પટેલનું નિવેદન નોંધવામાં આવ્યું હતું જેમાં તેઓએ વાતચીતમાં કબૂલાત કરી હતી કે મેસર્સ જયમીન એન્ટરપ્રાઈઝને આ પેઢીઓ પાસેથી કોઈ માલ મળ્યો નથી અને માત્ર ઈન્વોઈસ મેળવ્યા છે અને આ પેઢીઓ દ્વારા ઈસ્યુ કરાયેલ ઈન્વોઈસના આધારે ઈનપુટ ટેક્સ ક્રેડિટ લેવામાં આવી હતી. અને મેસર્સ જયમીન એન્ટરપ્રાઇઝના જાવક પુરવઠાની GST જવાબદારીને ડિસ્ચાર્જ કરવા માટે વધુ ઉપયોગમાં લેવાય છે.
4. મેસર્સ જયમીન એન્ટરપ્રાઇઝના માલિક શ્રી જયસુખભાઇ મનુભાઇ મોડાસીયા અને તેમના સહયોગી શ્રી જીજ્ઞેશ મનસુખભાઇ પટેલની 22.05.2023ના રોજ CGST એક્ટ, 2017ની કલમ 69 હેઠળ ગુનો કરવા બદલ ધરપકડ કરવામાં આવી હતી. બંનેને આજે એટલે કે 23/05/23ના રોજ અમદાવાદની માનનીય એડિશનલ ચીફ મેટ્રોપોલિટન મેજિસ્ટ્રેટ કોર્ટ સમક્ષ રજૂ કરવામાં આવ્યા હતા અને 06.06.2023 સુધી ન્યાયિક કસ્ટડીમાં મોકલવામાં આવ્યા હતા.
5. વધુમાં, શંકાસ્પદ/બનાવટી નોંધણીઓને શોધવા માટે હાલમાં નકલી GST નોંધણીઓ સામે ઓલ ઈન્ડિયા સ્પેશિયલ ડ્રાઈવ હાથ ધરવામાં આવી રહી છે. CGST, અમદાવાદ દક્ષિણ કમિશ્નરેટ બિન-અસ્તિત્વ ધરાવતી અને કાલ્પનિક કંપનીઓને સંડોવતા ઈનપુટ ટેક્સ ક્રેડિટના છેતરપિંડી અને ઉપયોગ સાથે સંકળાયેલ એવા સિન્ડિકેટ અને જૂથો પર સક્રિયપણે દેખરેખ રાખે છે જે GSTની મોટી ચોરી તરફ દોરી જાય છે.
YP/GP/JD
(Visitor Counter : 243
સ્વાસ્થ્ય અને પરિવાર કલ્યાણ મંત્રાલય
કોવિડ-19 સાથે જોડાયેલી અપડેટેડ માહિતી
ભારતમાં 54 દિવસમાં સૌથી ઓછા દૈનિક નવા કેસો 1.27 લાખ નોંધાયા, નવા કેસોમાં ઘટાડો ચાલુ
ભારતનો એક્ટિવ કેસો ભારણ ઘટીને 18,95,520 પર આવી ગયો છે. 43 દિવસ પછી 20 લાખથી નીચે.
ગત 24 કલાકમાં સક્રિય કેસો ઘટીને 18,95,520 થયા
દેશમાં અત્યાર સુધી કુલ 2,59,47,629 લોકો સાજા થયા
ગત 24 કલાકમાં બિમારી થી 2,55,287 લોકો સાજા થયા
સતત 19માં દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
રિકવરી રેટ સતત વધીને 92.09 ટકા થયો
સાપ્તાહિક પોઝિટિવીટી રેટ આ સમયે 8.64 ટકા
દૈનિક પોઝિટિવીટી રેટ સતત 8માં દિવસે 10 ટકા થી ઓછો 6.62 ટકાએ પહોંચ્યો.
તપાસની ક્ષમતામાં વધારો – અત્યાર સુધી કુલ 34.67 કરોડની તપાસ કરવામાં આવી
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 21.6 કરોડ લોકોને રસી આપવામાં આવી.
SD/GP
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 137 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 24.61 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,37,01,65,070
|
|
બાકી ઉપલબ્ધ
|
|
24,61,87,131
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 137 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 24.61 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 176
કોલસા મંત્રાલય
કેન્દ્રીય કેબિનેટે ‘કોલસા અને લિગ્નાઈટની શોધખોળ યોજના’ની કેન્દ્રીય ક્ષેત્રની યોજનાને ચાલુ રાખવાની મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિ  એ આજે 2021-22 થી 2025-26 સહ-સમય સુધી 15મા નાણાપંચ ચક્ર સાથે રૂ. 2980 કરોડના અંદાજિત ખર્ચ સાથે “કોલસા અને લિગ્નાઈટ યોજનાની શોધખોળ”ની કેન્દ્રીય ક્ષેત્રની યોજનાને ચાલુ રાખવાની મંજૂરી આપી છે.
આ યોજના હેઠળ, કોલસો અને લિગ્નાઈટ માટે સંશોધન બે વ્યાપક તબક્કામાં હાથ ધરવામાં આવે છે:  પ્રમોશનલ  સંશોધન અને  નોન-કોલ ઈન્ડિયા લિમિટેડ બ્લોક્સમાં વિગતવાર સંશોધન.
આ મંજૂરી પ્રમોશનલ  એક્સપ્લોરેશન માટે રૂ. 1650 કરોડ અને નોન-સીઆઇએલ વિસ્તારોમાં વિગતવાર ડ્રિલિંગ માટે રૂ. 1330 કરોડનો ખર્ચ પૂરો પાડશે. અંદાજે 1300 ચોરસ કિમી વિસ્તારને પ્રાદેશિક સંશોધન હેઠળ આવરી લેવામાં આવશે અને અંદાજે 650 ચોરસ કિમી વિસ્તારને વિગતવાર સંશોધન હેઠળ આવરી લેવામાં આવશે.
દેશમાં ઉપલબ્ધ કોલસાના સંસાધનોને સાબિત કરવા અને તેનો અંદાજ કાઢવા માટે કોલસા અને લિગ્નાઈટ માટે સંશોધન જરૂરી છે જે કોલસાની ખાણકામ શરૂ કરવા માટે વિગતવાર પ્રોજેક્ટ રિપોર્ટ તૈયાર કરવામાં મદદ કરે છે. આ સંશોધન દ્વારા તૈયાર કરવામાં આવેલ ભૂસ્તરશાસ્ત્રીય અહેવાલોનો ઉપયોગ નવા કોલ બ્લોક્સની હરાજી માટે કરવામાં આવે છે અને ત્યારબાદ સફળ ફાળવણી કરનાર પાસેથી ખર્ચ વસૂલવામાં આવે છે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
રશિયામાં યોજાનારી આંતરરાષ્ટ્રીય લશ્કરી રમતો -2021માં ભારતીય સેનાની ટીમ ભાગ લેશે
ભારતીય સેનાની એક 101 સભ્યોની ટુકડી 22 ઓગસ્ટથી 4 સપ્ટેમ્બર, 2021 દરમિયાન આંતરરાષ્ટ્રીય લશ્કરી રમતો -2021 માં ભાગ લેવા માટે રશિયા જવા રવાના થશે. આ ટીમ વિવિધ સ્પર્ધાઓમાં ઊંચા પહાડી ભૂપ્રદેશ, બરફ વચ્ચે લશ્કરી કાર્યવાહી, સ્નાઈપર એક્શન, રફ ટેરેનમાં કોમ્બેટ એન્જિનિયરિંગ કુશળતા વગેરેમાં પ્રદર્શન કરી આર્મી સ્કાઉટ માસ્ટર્સ કોમ્પિટિશન , એલ્બ્રસ રિંગ, પોલર સ્ટાર, સ્નાઈપર ફ્રન્ટીયર અને સેફ રૂટ ગેમ્સમાં ભાગ લેશે ભાગ લેશે. આર્મીની ટુકડી ઓપન વોટર અને ફાલ્કન હન્ટિંગ ગેમ્સ માટે બે નિરીક્ષકો  નું પણ યોગદાન આપશે, જ્યાં ભાગ લેનાર ટીમો પોન્ટૂન બ્રિજ બિછાવવાની અને યુએવી ક્રૂની કુશળતાનું પ્રદર્શન કરવામાં આવશે.
ત્રણ સ્તરની તપાસ બાદ ભારતીય સેનાની ટુકડી આર્મીની વિવિધ પાંખમાંથી શ્રેષ્ઠમાંથી પસંદ કરવામાં આવી છે. આ વાર્ષિક રમતોમાં ભાગ લેવો એ વિશ્વની સેનાઓમાં ભારતીય સેનાની વ્યાવસાયિકતાનું પ્રતિબિંબ છે. આ સ્પર્ધા ભાગ લેનારા દેશોની શ્રેષ્ઠ પદ્ધતિઓનો ઉપયોગ કરીને લશ્કરી-થી-લશ્કરી સહકારને પણ પ્રોત્સાહન આપે છે. અગાઉ જેસલમેરમાં આર્મી સ્કાઉટ્સ માસ્ટર કોમ્પિટિશન 2019માં ભાગ લેનાર આઠ દેશોમાં ભારત પ્રથમ ક્રમે હતું.
SD/GP/BT
(Visitor Counter : 242
પ્રધાનમંત્રીનું કાર્યાલય
પ્રધાનમંત્રીએ ઉત્કલ દિબાસા પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ઉત્કલ દિબાસા પર લોકોને શુભેચ્છા પાઠવી છે.
ટ્વીટ્સની શ્રેણીમાં, શ્રી મોદીએ કહ્યું:
"ઉત્કલા દિબાસા પર શુભકામનાઓ. આપણા રાષ્ટ્રની પ્રગતિમાં ઓડિશા, ઓડિયા લોકો અને સંસ્કૃતિની સમૃદ્ધ ભૂમિકાને સ્વીકારવાનો આ દિવસ છે. ઓડિશાના લોકો આવનારા સમયમાં સારા સ્વાસ્થ્ય અને સમૃદ્ધિ સાથે આશીર્વાદ આપે."
"ଉତ୍କଳ ଦିବସର ହାର୍ଦ୍ଦିକ ଶୁଭେଚ୍ଛା । ଏହି ଦିନ ଆମ ଦେଶର ପ୍ରଗତିରେ ଓଡ଼ିଶା, ଓଡିଆ ଜନସାଧାରଣ ଏବଂ ସଂସ୍କୃତିର ସମୃଦ୍ଧ ଅବଦାନକୁ ଜାଣିବାର ଅବସର । ଓଡ଼ିଶାବାସୀଙ୍କ ଉତ୍ତମ ସ୍ୱାସ୍ଥ୍ୟ ଏବଂ ସମୃଦ୍ଧି କାମନା କରୁଛି ।"
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ડૉ. રાજેન્દ્ર પ્રસાદને તેમની જન્મજયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ ડૉ. રાજેન્દ્ર પ્રસાદજીને તેમની જન્મજયંતી પર શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"ડો. રાજેન્દ્ર પ્રસાદજીને તેમની જન્મજયંતી પર યાદ કરીએ છીએ. એક સુપ્રસિદ્ધ નેતા, તેઓ હિંમત અને વિદ્વતાપૂર્ણ ઉત્સાહનું પ્રતિક હતા. તેઓ ભારતની સંસ્કૃતિમાં મજબૂત રીતે જોડાયેલા હતા અને તેઓ ભારતના વિકાસ માટે ભવિષ્યવાદી દ્રષ્ટિકોણ ધરાવતા હતા."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રસાયણ અને ખાતર મંત્રાલય
દેશમાં રેમડેસિવીરના ઉત્પાદનમાં ત્રણ ગણો વધારોઃ શ્રી મનસુખ માંડવિયા
રેમડેસિવીરનું ઉત્પાદન કરનારા પ્લાન્ટ્સની સંખ્યા પણ ત્રણ ગણી થઈ
દેશમાં રેમડેસિવીરનું ઉત્પાદન ઝડપભેર વધી રહ્યું છે. થોડા જ દિવસોમાં, ભારતે રેમડેસિવીરની ઉત્પાદન ક્ષમતા 3 ગણી પ્રાપ્ત કરી લીધી છે અને ટૂંક સમયમાં જ વધતી માગને સંપન્ન કરવા માટે સક્ષમ બની જશે. આ અંગેની ઘોષણા આજે કેન્દ્રીય રસાયણ અને ખાતર રાજ્ય મંત્રી શ્રી મનસુખ માંડવિયાએ કરી હતી.
માગમાં થઈ રહેલા વધારાની સ્થિતિમાં, 12 એપ્રિલ, 2021ના રોજ રેમડેસિવીરનું ઉત્પાદન કરતા પ્લાન્ટ્સની સંખ્યા 20 હતી તે 4 મે, 2021 સુધીમાં વધીને 57 પ્લાન્ટસ જેટલી થઈ ગઈ છે
(
મંત્રીમંડળ
મંત્રીમંડળે ભારત અને ઉઝબેકિસ્તાન વચ્ચે ફાર્માસ્યુટિકલ ક્ષેત્રમાં સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને ઉઝબેકિસ્તાન વચ્ચે ફાર્માસ્યુટિકલ ઉત્પાદનોના વેપાર, ઉદ્યોગ અને સંશોધન તથા વિકાસ પ્રવૃત્તિ માટે સહયોગ વધારવાના હેતુથી કરાયેલા સમજૂતી કરારને ને મંજૂરી આપવામાં આવી છે. આ સમજૂતી કરાર પર તા. 1 ઓક્ટોબર, 2018ના રોજ ઉઝબેકિસ્તાનના રાષ્ટ્રપતિની ભારતની મુલાકાત દરમિયાન હસ્તાક્ષર કરવામાં આવશે.
બંને દેશોમાં ફાર્માસ્યુટિકલ ઉદ્યોગના વિકાસને અપાતું મહત્વ અને વેપાર, ઉત્પાદન, સંશોધન અને વિકાસને બંને દેશોની સરકારો પરસ્પરના સહયોગ માટે મહત્વ આપી રહી છે અને દ્વિપક્ષીય સહયોગ માટેનું માળખું ઉભુ કરવા માટે પ્રયાસ કરી રહી છે. આ સમજૂતી કરાર વડે બંને દેશોમાં અલગ-અલગ થેરાપેટિક સેગમેન્ટમાં એક્ટીવ ફાર્માસ્યુટિકલ ઇન્ગ્રેડીયન્ટસ  દવાઓના ઉત્પાદનની સંભાવનાઓ ચકાસવામાં આવશે. આ કરાર મારફતે APIs સહિતના ફાર્માસ્યુટિકલ ઉત્પાદનોની આયાત અને નિકાસ, વ્યાપાર અને નોંધણી પ્રક્રિયાઓ, કાયદાકીય નિયંત્રણલક્ષી જરૂરિયાતો અંગે માહિતીનું આદાન-પ્રદાન કરવામાં આવશે. આ સમજૂતી કરારથી ઉઝબેકિસ્તાન સાથે ફાર્માસ્યુટિકલ ઉત્પાદન ક્ષેત્રે વેપાર અને ઉદ્યોગ તથા સંશોધન અને વિકાસમાં સહયોગ પ્રાપ્ત થશે.
NP/J.Khunt/RP
(Visitor Counter : 38
નાગરિક ઉડ્ડયન મંત્રાલય
ડિજી યાત્રા હેઠળ, મુસાફરોનો ડેટા તેમના પોતાના ઉપકરણમાં સંગ્રહિત થાય છે અને કેન્દ્રીય સ્ટોરેજમાં નહીં
ડિજી યાત્રા એ ફેશિયલ રેકગ્નિશન ટેકનોલોજીનો ઉપયોગ કરીને બાયોમેટ્રિક બોર્ડિંગ સિસ્ટમ માટે નાગરિક ઉડ્ડયન મંત્રાલયની પહેલ છે
ડિજી યાત્રા હેઠળ, મુસાફરોનો ડેટા તેમના પોતાના ઉપકરણમાં સંગ્રહિત થાય છે અને કેન્દ્રીય સ્ટોરેજમાં થતા નથી. ડિજી યાત્રા પ્રક્રિયામાં, મુસાફરોની વ્યક્તિગત ઓળખી શકાય તેવી માહિતી  ડેટાનો કોઈ કેન્દ્રીય સંગ્રહ નથી. મુસાફરોનો તમામ ડેટા તેમના સ્માર્ટફોનના વોલેટમાં એન્ક્રિપ્ટેડ અને સ્ટોર કરવામાં આવે છે. તે ફક્ત પેસેન્જર અને ટ્રાવેલ ઓરિજિન એરપોર્ટ વચ્ચે શેર કરવામાં આવે છે, જ્યાં પેસેન્જરનું ડિજી યાત્રા ID માન્ય હોવું જરૂરી છે. ફ્લાઇટ ઉપડ્યાના 24 કલાકની અંદર એરપોર્ટની સિસ્ટમમાંથી ડેટા સાફ કરવામાં આવે છે. મુસાફરો દ્વારા ડેટા સીધો શેર કરવામાં આવે છે, જ્યારે તેઓ મુસાફરી કરે છે અને માત્ર મૂળ એરપોર્ટ પર જ હોય છે.
ડેટા એન્ક્રિપ્ટેડ હોવાથી અન્ય કોઈપણ એન્ટિટી દ્વારા તેનો ઉપયોગ કરી શકાતો નથી. આ પ્રક્રિયા સ્વૈચ્છિક છે, અને સરળ, ઝંઝટ-મુક્ત અને સ્વાસ્થ્ય જોખમ-મુક્ત મુસાફરીની સુવિધા પૂરી પાડે છે.
15મી માર્ચ 2023ના રોજ, એક ટ્વીટર વપરાશકર્તાને જવાબ આપતા, નાગરિક ઉડ્ડયન અને સ્ટીલ મંત્રી, શ્રી જ્યોતિરાદિત્ય એમ. સિંધિયાએ ટ્વીટ કર્યું, “યાત્રીઓની વ્યક્તિગત માહિતીનો ડેટા કોઈપણ કેન્દ્રીય ભંડારમાં અથવા ડિજી યાત્રા ફાઉન્ડેશન દ્વારા સંગ્રહિત નથી. આ ડેટા પેસેન્જરના પોતાના ફોનમાં ડિજી યાત્રા સુરક્ષિત વોલેટમાં સ્ટોર કરવામાં આવે છે. નિશ્ચિંત રહો, કોઈ ડેટા એકત્રિત અથવા સંગ્રહિત કરવામાં આવી રહ્યો નથી.
ડિજી યાત્રા એ ફેશિયલ રેકગ્નિશન ટેકનોલોજીનો ઉપયોગ કરીને બાયોમેટ્રિક બોર્ડિંગ સિસ્ટમ માટે નાગરિક ઉડ્ડયન મંત્રાલયની પહેલ છે. તેનો ઉદ્દેશ્ય એરપોર્ટ પર મુસાફરોને સીમલેસ અને મુશ્કેલીમુક્ત અનુભવ પ્રદાન કરવાનો છે. તેનો મુખ્ય ઉદ્દેશ મલ્ટીપલ ટચ પોઈન્ટ્સ પર ટિકિટ અને આઈડીની ચકાસણીની જરૂરિયાતને દૂર કરીને અને ડિજિટલ ફ્રેમવર્કનો ઉપયોગ કરીને હાલના ઈન્ફ્રાસ્ટ્રક્ચર દ્વારા બહેતર થ્રુપુટ હાંસલ કરીને મુસાફરોના સુખદ અનુભવને વધારવાનો છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 132